Okresná prokuratúra Galanta 
Obrancov mieru 2, 924 29 Galanta 1 	

Sp. zn. : 2 Pv 673/11/2202	Galanta, 22.4.2013
EEČ : 2-17-122-2013

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 3 písmeno c Trestného zákona číslo 300/2005 Zbierky zákonov v znení zákona číslo 262/2011 Zbierky zákonov

Rozhodol: 	prokurátorka Okresnej prokuratúry Galanta
Podľa § 215 odsek 1 písmeno h Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
ako otec dcéry XXXXX, nar. XXXXX si pravidelne neplnil vyživovaciu povinnosť, hoci mu to vyplýva zo Zákona o rodine a bol k tomu zaviazaný aj rozsudkom Okresného súdu XXXXX II, č. k. XXXXX zo dňa 23. 06. 1999, ktorý nadobudol právoplatnosť dňa 13. 07. 1999 prispievať na výživu svojej dcéry mesačne sumou vo výške           33,19 Eur, vždy do 15-teho dňa toho ktorého mesiaca vopred k rukám matky XXXXX a túto svoju povinnosť si všade tam, kde sa zdržiaval z nedbanlivosti neplnil v období od mesiaca novembra 2011 až do mesiaca júl 2012 vrátane, mu vznikol dlh na výživnom vo výške 298,71 Eur, napriek tomu, že bol rozsudkom Okresného súdu Galanta, č. k. XXXXX zo dňa 01. 06. 2011, právoplatný dňa 27. 10. 2011 za prečin zanedbanie povinnej výživy podľa § 207 odsek  1, odsek 3 písm. b), písm. c) Trestného zákona odsúdený,        

lebo zanikla trestnosť činu

Odôvodnenie:
Vyšetrovateľ uznesením č. XXXXX zo dňa 16. 12. 2011 v zmysle § 199 odsek 1 Trestného poriadku začal trestné stíhanie a súčasne podľa § 206 odsek 1 Trestného poriadku vzniesol obvinenie pre trestný čin uvedený vo výrokovej časti tohto uznesenia.
	Obvinený XXXXX vo svojej výpovedi uviedol, že je pravdou, že na svoju dcéru XXXXX neplatil výživné tak, ako mu to bolo kladené za vinu uznesením o vznesení obvinenia. Svoj nedoplatok vo výške 298,71 Eur na výživnom však dodatočne uhradil v plnom rozsahu. Obvinený dodatočne uhradil sumu vo výške 497,85 Eur.

	Svedkyňa - poškodená XXXXX uviedla, že obvinený si vyživovaciu povinnosť neplnil od júna 2011. Z výsluchu poškodenej vyplynulo, že v čase neplnenia si vyživovacej povinnosti zo strany obvineného dcéra netrpela hmotnou núdzou. Potvrdila, že jej obvinený XXXXX prostredníctvom pošty vyplatil výživné vo výške 497,85 Eur. 

Okrem vlastného priznania a výpovede poškodenej je trestná činnosť obvinenému preukázaná aj zadováženými listinnými dôkazmi.
 
Do vyšetrovacieho spisu boli zabezpečené listinné dôkazy a to fotokópia poštovej poukážky o zaplatení zameškaného výživného vo výške 497,85 Eur, rozsudok Okresného súdu Galanta, č. k. XXXXX, rozsudok Okresného súdu XXXXX II , č. k. XXXXX, rodný list dieťaťa, potvrdenie o návšteve školy.

V zmysle § 122 ods. 13 Tr. poriadku bolo obdobie za ktoré obvinený vyživovaciu povinnosť neplnil ustálené od novembra 2011 do júla 2012. Z vykonaného dokazovania vyplynulo, že obvinený XXXXX bol za prečin zanedbanie povinnej výživy podľa § 207 ods. 1, ods. 3 písm. b), písm. c) Trestného zákona odsúdený rozsudkom Okresného súdu Galanta, č. k. XXXXX zo dňa 01. 06. 2011, právoplatným dňa 27. 10. 2011. Obvinený od 20. 02. 2012 si vykonáva trest odňatia slobody, avšak vyživovaciu povinnosť voči dcére XXXXX nahlásil až od mesiaca august 2012 vrátane.       

Prečinu zanedbania povinnej výživy podľa § 207 ods. 1, ods. 3 písm. c)  Trestného zákona sa dopustí ten, kto najmenej tri mesiace v období dvoch rokov neplní, čo aj z nedbanlivosti, zákonnú povinnosť vyživovať alebo zaopatrovať iného hoci bol v predchádzajúcich dvadsiatich štyroch mesiacoch za taký čin odsúdený alebo z výkonu trestu odňatia slobody uloženého za taký čin prepustený.

Objektom trestného činu zanedbania povinnej výživy je nárok na výživu pokiaľ je založený na ustanoveniach zákona o rodine, teda priamo z neho vyplýva. 

Neplnením vyživovacej povinnosti sa rozumie stav, keď oprávnená osoba nedostane všetko, čo je obsahom vyživovacej povinnosti. 

Z vyšetrovacieho spisu je zrejmé, že v uvedenom prípade došlo k naplneniu ustanovenia § 86 písm. a) Tr. zákona, podľa ktorého trestnosť trestného činu zanedbania povinnej výživy podľa § 207 Tr. zákona zaniká, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu. Vykonaným dokazovaním bolo zistené                      a preukázané, že obvinený uhradil dlh na výživnom, pričom dočasné neplnenie vyživovacej povinnosti nemalo na jeho dcéru trvalo nepriaznivé následky. 

Podľa § 215 ods. 1 písm. h) Trestného poriadku prokurátor zastaví trestné stíhanie, ak zanikla trestnosť činu. 
 	
Pretože trestnosť činu s poukazom na ustanovenie § 86 písmeno a/ Trestného zákona zanikla, bolo potrebné rozhodnúť tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Helena Bartošová
prokurátorka